ก.ล.ต.สั่ง Zipmex แจงด่วน! ปมระงับถอนเงินบาท-คริปโต
ก.ล.ต.สั่งให้ Zipmex ชี้แจงกรณีประกาศระงับการเพิกถอนเงินบาทและสินทรัพย์ดิจิทัลโดยด่วน
ก.ล.ต.สั่งให้ Zipmex ชี้แจงกรณีประกาศระงับการเพิกถอนเงินบาทและสินทรัพย์ดิจิทัลโดยด่วน
20 ก.ค. 2565

สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ระบุผ่านเพจเฟซบุ๊ก ให้ บริษัท ซิปเม็กซ์ จำกัด(Zipmex) ชี้แจงกรณีการประกาศระงับการเพิกถอนเงินบาทและสินทรัพย์ดิจิทัล โดยเร็ว
อนึ่ง ตามที่มีปรากฏในเพจเฟซบุ๊กของบริษัท ซิปเม็กซ์ จำกัด (Zipmex) และสื่อสังคมออนไลน์ว่า Zipmex ได้ประกาศระงับการเพิกถอนเงินบาทและสินทรัพย์ดิจิทัล สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ได้มีหนังสือให้ Zipmex ชี้แจงรายละเอียดเกี่ยวกับข่าวในสื่อสังคมออนไลน์ดังกล่าว พร้อมผลกระทบที่มีต่อลูกค้าโดยต้องคำนึงถึงการคุ้มครองประโยชน์ของลูกค้า ตลอดจนการปฏิบัติตามกฎหมายและหลักเกณฑ์ที่เกี่ยวข้องอย่างเคร่งครัด และขอให้นำส่งข้อมูลต่อ ก.ล.ต. โดยเร็วต่อไป
